b'\n_START_ARTICLE_\nFiskenet\n_START_PARAGRAPH_\nEt fiskenet er et net, der bruges til fiskeri. Nettet er fremstillet af fibre, som er flettet i en gitter-struktur. Nogle fiskenet kaldes fiskef\xc3\xa6lder, eksempelvis ruser._NEWLINE_De bruges til en lang r\xc3\xa6kke forskellige typer fiskeri fra kystfiskeri med kastenet og net monteret p\xc3\xa5 en stang til at hj\xc3\xa6lpe lystfiskere, til stort kommercielt fiskeri med trawl og opsatte fiskenet i havoverfladen._NEWLINE_Fiskenet er normalt masker dannet ved at binde relativt tynd tr\xc3\xa5d sammen. Tidligere fiskenet blev v\xc3\xa6vet af gr\xc3\xa6sarter, h\xc3\xb8r eller andre fiber-planter. Senere begyndte amn at bruge bomuld. Moderne fiskenet er normalt fremstillet i syntetiske polyamidmaterialer som nylon, selvom net af organisk polyamider som uld eller silke ogs\xc3\xa5 var udbredt op til moderne tid, og de bruges stadig visse steder. Fiskenet fremstilles traditionelt ved brug af en b\xc3\xb8den\xc3\xa5l._NEWLINE_De kendes langt tilbage i historien. Det \xc3\xa6ldst kendte eksempel er antreanettet, som er blevet dateret til \xc3\xa5r 8540 f.v.t. Det blev fundet p\xc3\xa5 Karelske n\xc3\xa6s i Kamennogorsk i 1913, og er i dag udstillet p\xc3\xa5 Finlands Nationalmuseum. Net-lignende billeder ses ogs\xc3\xa5 p\xc3\xa5 helleristningerne ved Alta, som er fremstillet mellem \xc3\xa5r 4200 og \xc3\xa5r 500 i Finnmark, Norge. Romerne brugte fiskenet til deres gladiatorer. I den nordiske mytologi bruger guden Ran fiskenet til at tr\xc3\xa6kke s\xc3\xb8m\xc3\xa6nd i havet til drukned\xc3\xb8den._NEWLINE_Fiskenet kan for\xc3\xa5rsage bifangster, som bidrager til at mange havskildpadder d\xc3\xb8r. Dette sker typisk ved drukning, hvor en havskildpadde bliver fanget i et net, og s\xc3\xa5ledes ikke kan komme op til overfladen for at f\xc3\xa5 luft._NEWLINE_Ligeledes kan fiskenet som er blevet efterladt i havet, s\xc3\xa5kaldte sp\xc3\xb8gelsesnet, fanger fisk, delfiner, skildpadder, hajer, dygonger, krokodiller, havfugle, krabber og andre dyr og begr\xc3\xa6nser deres bev\xc3\xa6gelse, hvilket kan f\xc3\xa5 dem til at sulte, give s\xc3\xa5r og infektioner og for dem der, som har behov for at tr\xc3\xa6kke vejret ved overfladen, at de drukner. Fiskenet bidrager ogs\xc3\xa5 til plastforurening i havene.'